xii Praefatio. 



caeteris quae reliquit eximio, iusta tandem solvi 

 videbunt, sincerum animis gaudium sit oborturum. 

 Quod autem ad scientiam attinet, haec quoque 

 multis et accuratioribus, quam quae in litteris zoo- 

 logicis proferuntur, plurimorum quae in antarctico 

 mari eiusque insulis degunt, animalium indiciis etiam 

 nunc oblectabitur. Quo vero minus, quocunque et 

 quatenus lucem hic liber laturus sit, ausim divinare, 

 eo magis etiam verbis Forsteri paulo obscurioribus 

 et falso illepideque constructis, quorum sensum re 

 praesenti proposita clarescere posse confidebam, pio 

 anirno parcendum esse arbitratus sum. Quam ob 

 rem, si qua in talibus locis obortura sit dubitatio, 

 ad manuscriptum in bibliotheca Regia propositum 

 candide provocabo, idque spero fore ut hac mea 

 tvpis descriptio;ne haud deformatum, sed potius ex- 

 planatum esse videatur. Nam Forsteri descriptio- 

 nes haud raro nimis auctis interpunctionibus obscu- 

 ratae, saepissime ab eo tantum, qui primaria rei de- 

 scribendae lineamenta cognita habet, perspiciuntur. 

 Equidem si quod de hoc Forsteri opere meritum 

 mihi vindicare licuerit, id in ea maxime diligentia 

 positum esse existimaverim , quam in emendandam 

 interpunctionem, certum modum ab initio proposi- 

 tum stricte secutus, impendere studui. 



Plura omitto, quoniam iis, qui opere utentur, 

 per se patefient, atque ideo nec de meis ad singu- 

 los articulos annotationibus, neque etiam de indicis 



